एसजेवीएन ने महाराष्‍ट्र में इसकी पहली परियोजना की कमीशनिंग के साथ पवन विद्युत उत्‍पादन में विविधीकरण किया है। महाराष्‍ट्र के अहमदनगर जिले में खिरवीरे तथा कोंभालने गांव में 47.6 मेगावाट की खिरवीरे पवन विद्युत परियोजना स्‍थापित की गई है। सभी 56 पवन विद्युत टरबाईनों से 85.65 मिलियन यूनिट वार्षिक अक्षय ऊर्जा उत्‍पादित होगी। प्रत्‍येक पवन विद्युत टरबाईन की 850 केवी ऊर्जा उत्‍पादित करने की क्षमता है। इन पवन ऊर्जा फार्म से उत्‍पादित विद्युत को 132 केवी पारेषण लाईन के माध्‍यम से अकोलेग्रिड सब-स्‍टेशन पर पूल किया जा रहा है। परियोजना का निष्‍पादन टर्नकी आधार पर किया गया है।